 Maxamed Muuse Diiriye oo ka hadlay dhacdooyin weerarro la sheegay inay taageerayaal xisbi ku qaadeen xarumo iyo gaadiid xisbi kale leeyahay, ayaa ugu baaqay madaxda axsaabta inay wacyigelin siiyaan dadka kala taabacsan, Runtii waa dhacdo fool-xun oo aynaan u baran oo aan ina soo marin, waxaan madaxda xisbiyada leeyahay ku dadaala inaad dadkii wax u sheegtaan oo wuxu doorasho tahay, doorashana tartan tahay sida ciyaaraha oo kale laba kooxood oo ciyaaraya, raad ma reebto oo Somaliland intii doorasho ee ka soo dhacday waad garanaysaan mid walba sidii looga baxay iyo wanaaggii ay ku dhammaatay, markaa madaxda xisbiyadu ha la hadlaan dadkooda oo ha u sheegaan in aanay waxan dadka qaar ku kacayaan dhaqankii xisbiyada ahayn, ayuu yidhi Maxamed Muuse Diiriye oo la hadlay qaar ka mid ah warbaahinta. 